Tolong jelaskan mengenai Takrifan dari Muzik Zaman Baru dalam bahasa melayu

Muzik Zaman Baru ditakrifkan khususnya kerana suasana yang dihasilkan dan tidak semestinya alat-alat muzik yang digunakan, baik elektronik mahupun akustik atau kedua-duanya dicampur sekali. Artis-artis Zaman Baru baik solo mahupun berkumpulan bermain alat muzik Barat seperti piano, gitar akustik, seruling, hap dan lain-lain lagi, apatah lagi alat muzik elektronik, di samping alat muzik Timur seperti sitar, tambura, tabla; dan macam-macam lagi alat muzik dari merata dunia, diiringi suara manusia yang menyanyi beraneka bahasa seluruh dunia.

Sesetengah artis Zaman Baru terang-terang memeluk kepercayaan Zaman Baru, manakala ada pemuzik lain seumpamanya yang menegaskan muzik mereka bukanlah bergelar "Zaman Baru", walaupun karya mereka dilabelkan sedemikian oleh pihak syarikat rakaman, peruncit muzik mahupun penyiar radio.

Muzik Zaman Baru sering ditindankan dengan unsur-unsur muzik ambien, electronica, muzik dunia, chillout, spacemusic dan sebagainya. Terdapat dua takrifan yang sering dipakai untuk menghuraikan muzik Zaman Baru, iaitu:

Muzik Zaman Baru berbunyi ambien yang terang-terang bertujuan membantu proses meditasi dan bersantai, ataupun membolehkan bermacam-macam amalan rohani alternatif seperti penyembuhan takafur, pemeriksaan cakera dan sebagainya. Penyokong definisi ini kebanyakannya merupakan pemuzik yang menyampaikan irama mereka terutamanya untuk tujuan ini. Artis-artis terkenal yang mendendangkan muzik Zaman Baru khususnya untuk membantu penyembuhan atau meditasi termasuklah Aeoliah, Deuter, dan Steven Halpern.

Muzik yang ditemui di bahagian "New Age" di kedai muzik. Takrifan ini seolah-olah berbentuk amali, kerana bidang muzik digolongkan sebagai "zaman baru" oleh peruncit yang selalunya kurang berminat terhadap perbezaan halus antara corak muzik berbanding peminat corak muzik sedemikian. Muzik yang tergolong dalam takrifan ini selalunya digolongkan dalam genre-genre muzik yang biasa, tetapi selalunya merangkumi genre muzik tertentu seperti Worldbeat dan Flamenco. Beraneka ragam pemuzik seperti George Winston, Dean Evenson, Will Ackerman, Ray Lynch, Suzanne Ciani, Jim Brickman, Enya, B-Tribe, GregZ, Deep Forest, Jean Michel Jarre, Tangerine Dream, Enigma, Jean Ven Robert Hal, Kitaro, Yanni, Oscar Lopez, Vangelis, Mike Oldfield dan Steve Roach selalunya digolongkan sebagai artis Zaman Baru walaupun gaya muzik mereka tidak hampir memadani takrifan muzik Zaman Baru yang sebetulnya. Muzik Zaman Baru rohaniah turut tergolong.